b'\n_START_ARTICLE_\nMerlot\n_START_PARAGRAPH_\nMerlot er den mest plantede bl\xc3\xa5 druesort i Bordeaux (vindistrikt) og herfra har den bredt sig til resten af verden. Den er blandt de \xc3\xa6ldste sorter af Almindelig Vin (vitis vinifera). I Californien har Merlot opn\xc3\xa5et stor succes._NEWLINE_Druen er forholdsvist h\xc3\xb8jtydende og b\xc3\xa5de velegnet som enkeltdrue og blandet med mere tanninholdige sorter. Leverer meget gode vine i is\xc3\xa6r Bordeaux, hvor Saint-\xc3\x89milion og Pomerol leverer langtlevende topvine._NEWLINE_Vinen er kendetegnet som bl\xc3\xb8d, smidig og fyldig vin med smag af b\xc3\xa6r og chokolade. Der kan forekomme en smag af valn\xc3\xb8dder og vanilje. Unge Merlot-vine er bl\xc3\xb8dere og rundere i smagen end Cabernet.'